טרופאום אלפיום

הטרופאום של אוגוסטוס, עם כנסיית סנט מישל (אמצע שמאל)
מפורט
הטרופאום אלפיום (בלטינית: Tropaeum Alpium "טרופאיון האלפים", בצרפתית : Trophée des Alpes), הוא טרופאיון רומי (tropaeum) מונומנט לכבוד ולזכר ניצחונו המכריע של הקיסר אוגוסטוס על השבטים שאכלסו את הרי האלפים. הריסות האנדרטה נמצאות בלה טירבי (La Turbie) (צרפת), כמה קילומטרים מנסיכות מונקו.

== הבנייה ==
הטרופאיון נבנה בשנת 6 לפנה"ס לכבוד אוגוסטוס כדי לחגוג את ניצחונו הסופי על 45 השבטים שאכלסו את הרי האלפים. האוכלוסיות האלפיניות הובסו במהלך המערכה הצבאית להכנעת האלפים שנערכה על ידי הרומאים בין השנים 16 לבין 7 לפני הספירה.

האנדרטה נבנתה מאבן מהמחצבה הרומית שהייתה ממוקמת במרחק של כ-800 מטרים משם. נראים במקום עד היום עקבות של קטעי עמודים מגולפים באבן.

האנדרטה כפי ששוחזרה חלקית היא בגובה 35 מטר. כאשר נבנה, על פי האדריכל, הבסיס הוא באורך של 35 מטרים, הרציף הראשון בגובה 12 מטרים, והרוטונדה המונה 24 עמודים עם פסל אוגוסטוס הממלכתי היא בגובה 49 מטרים.

== הכתובת על האנדרטה ==
אחת מאבני המגדל הכילה את שמות השבטים. הכתובת נשתמרו רק בשברים, אך ניתן היה לשחזר אותה הודות לתַעֲתוּק של פליניוס הזקן,<ref>Pliny the Elder, Naturalis Historia, book III, 24.</ref> אם כי בתיקונים קלים.<ref>Jules Formigé: [https://www.persee.fr/doc/galia_0016-4119_1955_num_13_1_1432 La dédicace du Trophée des Alpes (La Turbie).] In: Gallia. Vol. 13, 1955, No. 1, p. 101—102.</ref>
== חיים מאוחרים יותר ==
שחזור דגם של טרופיאום אלפיום
האנדרטה במקור לא שירתה שום מטרה צבאית ולא הכילה מבצר. במקום זאת, היא סימנה את הגבול בין איטליה לבין פרובינקיה גאליה נארבוננסיס, שלאחר מכן עבר לנהר הוואר. אולם בין המאות ה-12 וה-15, האנדרטה אכן הפכה למבצר, כאשר המקומיים בנו בתים סביב חומותיו. בשנת 1705, כאשר פרצה מלחמה בין סבויה לבין צרפת במהלך מלחמת הירושה הספרדית, לואי ה-14 הורה להרוס את כל המצודות באזור, כולל זו. הטרופאום שנהרס חלקית הפך אז למחצבה ואבניו שימשו, בין היתר, לבניית כנסיית סן מישל הסמוכה.

האנדרטה שוחזרה חלקית בשנת 1929 בתרומה מהנדבן האמריקאי אדוארד טאק 

הטרופאום ממוקם על ויה יוליה אוגוסטה, דרך רומית על שם אוגוסטוס שנבנתה כהרחבה של ויה אאורליה, ואשר חיברה בין היישובים Album Intimilium (Ventimiglia המודרנית) ו-Cemenelum (היום שכונת Cimiez בניס). גם מזרקות שונות בשטחן של הקומונות של בוסוליי ורוקברון-קאפ-מרטן הן רומיות.

== מוזיאונים ==
מוזיאון אדוארד טאק באתר הטרופטום כולל שברים, תבניות גבס, תצלומים ישנים המתעדים את האנדרטה ושחזורה. הוא נבנה בשנת 1929 ושופץ בשנת 2011.<ref name="info">[http://www.trophee-auguste.fr/content/download/110262/1216778/version/2/file/doc_pdf_fr_fiche.de.visite.la.turbie.finalisee.pdf Visitor information card] (in French)</ref>

הוא כולל גם דגם בקנה מידה 1:20 של הטרופאום המשוחזר. דגם נוסף בקנה מידה 1:20 נמצא בחדר IX של המוזיאון לתרבות הרומית ברומא.<ref>[http://www.museociviltaromana.it/it/percorsi/percorsi_per_sale/sezioni_storiche/sala_ix_augusto/plastico_ricostruttivo_scala_1_20_del_trofeo_delle_alpi_tropaeum_alpium_o_tropaeum_augusti_7_6_a_c "Room XI: Augustus", Museo della Civiltà Romana]</ref>

== לקריאה נוספת ==
* אנשי הרטיאני על השתייכות שבטית של הראטי

== קישורים חיצוניים ==

* [http://www.trophee-auguste.fr/en/ אתר רשמי]
* [http://www.astoft.co.uk/turbie.htm טרופאיון האלפים (אתר עם תמונות)]
* [https://www.livius.org/articles/place/tropaeum-augusti-la-turbie/ Livius.org: לה טורבי]

== הערות שוליים ==

קטגוריה:צרפת: מבנים רומיים